- Omusono omulala gw’otolina kubuusa maaso gw’egwengoye ezikoma mu bibegabega. Kiyinza okuba ekiteeteeyi, bulawuzi, oba ‘jump suit’. Omusono guno gunyuma nnyo kuba gw’ongera okulabisa omukazi nti by’ayambala abitegeera. Ate bw’asangibwa ng’alina olususu olunyirira, kiyitirira.
- Ebitambaala ebisibwa ku mutwe nabyo bikyaliko nnyo era nga byongera kwettanirwa. Kino kisinze kuva ku ky’abakazi abangi ennaku zino abatakyayagala kukola nviiri, ne basigaza ezaabwe ez’obutonde nga si nkole.
- Omusono omulala ogukutte akati y’essaati etungiddwa mu kitengi. Zino zitungibwa nga ngazi era zinyuma nnyo mu biseera eby’eddembe. Essaati zino wadde zisinga kutungibwa nga za basajja, wabula n’omuwala asobola okugyambala, naddala ng’agyambalira ku kinu oba leegingi n’olabika bulungi.
- Emikono emigazi. Gino gimanyiddwa nga ‘statement sleeves’ era nga gye gikyaliko. Gino gitungibwa nga miwanvu ate nga gye gikoma migazi ddala. Emikono gino gitungibwa ku biteeteeyi ebiwanvu, ebimpi ne ku bulawuzi.
- Omusono omulala gwe gw’okugatta ebika by’ebitengi eby’enjawulo ne bitungibwamu olugoye lumu. Kibadde kimanyiddwa nti ekitengi okutunga mu lugoye lumu, wabula kati osobola okugatta ebitengi nga bisatu n’otungamu olugoye lumu era n’olabika ng’oli wanjawulo.
- Ab’ekika kino be basinga okwettanira okusiba ebitambaala bino ku mutwe, era bibalabisa bulungi. Ekirala, ebitambaala bino bikuuma enviiri nga zirabika bulungi ne zitakosebwa musana.
- Waliwo n’omusono gwa siriiti ez’oku mabbali. Zino zitungibwa mu mpale ne sikaati.
lug_Latn lug_Latn lug_Latn lug_Latn lug_Latn lug_Latn lug_Latn